Provinsiale DA-leier vermis in NepalPetro Nel. Foto: Facebook Nel het glo verlede week van Suid-Afrika na Nepal gereis. Joe McGluwa, DA-leier in Noordwes, het gesê Nel is Donderdag as vermis aangemeld. “Sy is met vakansie daar en was op besigtingsvlug oor ŉ bergagtige gebied toe kontak met die vliegtuig verloor is.” Volgens McGluwa is twee helikopters ontbied om na die vermiste vliegtuig te soek. Nel is ook ŉ DA-raadslid in die Matlosana-munisipaliteit in Klerksdorp. “Sy is ŉ toegewyde lid van die party en ons almal hoop vir haar veilige terugkeer.” DPA berig intussen dat die vliegtuig sowat ŉ halfuur na opstyging kontak met die beheertoring verloor het en dat daar sedertdien na Nel en Vallery Buttenin, ŉ Russiese vlieënier, gesoek word.